Lalla Latifa Amahzoune

Lalla Latifa, jaiotzez Latifa Amahzoune, (; Khenifra, 1946 – Rabat, 2024ko ekainaren 29a) Marokoko printzesa ezkontidea izan zen, Hassan II.a errege zenaren emaztea eta Mohammed VI.a egungo erregearen, Lalla Meryem, Lalla Asma eta Lalla Hasna printzesen eta Moulay Rachid printzearen ama.

 Bizitza 
Khenifra eskualdean jaio zen berbere jatorriko familia batean. Haren aita Hassan ould Mouha ou Hammou Zayani probintziako gobernadorea zen, eta aitona Mouha ou Hammou Zayani militarra.

1961eko azaroaren 9an Hassan II.arekin ezkondu zen eta handik aurrera Lalla Latifa printzesa deitzen zioten (Lalla ez da izen pertsonal bat, titulu bat baizik). Bost seme-alaba izan zituzten:

 Lalla Meryem printzesa (1962ko abuztuaren 26a);
 Mohammed VI.a erregea (1963ko abuztuaren 21a);
 Lalla Asma printzesa (1965eko irailaren 29a);
 Lalla Hasna printzesa (1967ko azaroaren 19a);
 Moulay Rachid printzea (1970eko ekainaren 20a).

Lalla Latifak ez zuen inoiz eginkizun publikorik izan eta errege-familiako kide ez publikoa zen. Marokoko hedabideetan «erregearen seme-alaben ama» deitzen zioten.

Hassan II.a hil ondoren, Mohamed Mediouri bizkartzainarekin ezkondu zen 2000ko maiatzean. Hala ere, senarra zenaren oinordetzan jasotako tituluak erabiltzen jarraitu zuen.

2000tik, Frantzian bizi izan zen, baina 2019an Marokora itzuli zen, Marrakexera. 2022ko abuztuan, ondoezik zegoen eta Frantzian ospitaleratu zuten. 2024ko ekainaren 29an hil zen.

 Omenaldiak 
2018an, Mohammed VI.a erregeak Lalla Latifa meskita inauguratu zuen Sale hirian.

 Genealogia 

 Erreferentziak 

 Kanpo estekak 

Kategoria:Marokoko musulmanak
Kategoria:Amazigak
Kategoria:Printzesak
Kategoria:Monarken ezkontideak
Kategoria:Monarken amak
Kategoria:Marokoko emakumeak